Tempoh perkhidmatan yang boleh dimasukkan ke dalam pengiraan GCR hendaklah tidak kurang daripada 15 tahun, tertakluk kepada Peraturan 5, 6 dan 7, Peraturan-Peraturan Pencen 1980. Pegawai tersebut perlu mencapai umur 45 tahun, seperti yang diperuntukkan dalam Pekeliling Perkhidmatan Bilangan 13 Tahun 2002: Dokumen Tarikh Lahir Pegawai Awam. Jumlah cuti rehat yang terkumpul sebelum penebusan hendaklah sekurang-kurangnya 90 hari. Pegawai tersebut harus bebas daripada sebarang prosiding jenayah atau tindakan tatatertib. Mendapat perakuan daripada Ketua Jabatan. Pemberian awal award wang tunai GCR hanya boleh dilakukan SEKALI sahaja sepanjang perkhidmatan.